91. dodjela "Oscara"

**91. dodjela Oscara** jest svečanost koju predstavlja Akademija filmskih umjetnosti i nauka (AMPAS), a održana je 24. februara 2019. u *Dolby Theatreu* u Hollywoodu. Nagrade su dodijeljene u 24 kategorije. Svečanost je u SAD-u prenosila TV-kuća ABC, a producenti su bili Donna Gigliotti i Glenn Weiss. Weiss je bio i režiser TV-prijenosa. Ovo je bila prva ceremonija za tri decenije, od 61. dodjele 1989, koja je održana bez voditelja.

Akademija je održala svoju 10. godišnju ceremoniju dodjele počasnih Oscara (Governors Awards) u Velikoj dvorani Hollywood and Highland Centera 18. novembra 2018. Nagrade Akademije za naučna i tehnička dostignuća predstavio je glumac David Oyelowo 9. februara 2019. godine na ceremoniji koja se održala u Beverly Wilshire hotelu na Beverly Hillsu, Kalifornija.

Film *Zelena knjiga* osvojio je tri nagrade, uključujući i onu za najbolji film, dok je *Boemska rapsodija* osvojio četiri, uključujući onu za najboljeg glumca za Ramija Maleka u ulozi Freddieja Mercuryja. *Roma* i *Crni panter* također su dobili po tri nagrade, s Alfonsom Cuarónom, koji je već drugi put dobitnik nagrade za najbolju režiju. Olivia Colman nagrađena je za najbolju glumicu za ulogu Ane, kraljice Velike Britanije, u filmu *Omiljena*. Sa gledanošću od 29,6 miliona u SAD-u, ceremonija bilježi povećanje za 12% u odnosu na 2018.

## Raspored 
## Pobjednici i nominirani 
Nominirani za 91. nagradu Akademije objavljeni su 22. januara 2019. u Samuel Goldwyn Theateru na Beverly Hillsu, u Kaliforniji, a objavili su ih glumci Kumail Nanjiani i Tracee Ellis Ross.	

[right|thumb|150px|[Peter Farrelly, jedan od dobitnika Oscara za najbolji originalni  scenarij i najbolji film|alt=Photo of Peter Farrelly in 2009]]
[right|thumb|150px|[Alfonso Cuarón, Najbolji redatelj, najbolji strani film i najbolja fotografija|alt=Photo of Alfonso Cuarón in 2016]]
[right|thumb|150px|[Rami Malek, Najbolji glavni glumac|alt=Photo of Rami Malek in 2015]]
[right|thumb|150px|[Olivia Colman, Najbolja glavna glumica|alt=Photo of Olivia Colman in 2014]]
[right|thumb|150px|[Mahershala Ali, Najbolji sporedni glumac|alt=Photo of Mahershala Ali in 2016]]
[right|thumb|150px|[Regina King, Najbolja sporedna glumica|alt=Photo of Regina King in 2010]]
[right|thumb|150px|[Spike Lee, Jedan od dobitnika Oscara za adaptirani scenarij|alt=Photo of Spike Lee in 2018]]
[right|thumb|150px|[Bob Persichetti, Jedan od dobitnika Oscara za najbolji animirani dugometražni film|alt=Photo of Bob Persichetti in 2018]]
[right|thumb|150px|[Peter Ramsey, Jedan od dobitnika Oscara za najbolji animirani dugometražni film|alt=Photo of Peter Ramsey in 2018]]
[right|thumb|150px|[Rodney Rothman, Jedan od dobitnika Oscara za najbolji animirani dugometražni film|alt=Photo of Rodney Rothman in 2018]]
[right|thumb|150px|[Phil Lord and Christopher Miller|Phil Lord, Jedan od dobitnika Oscara za najbolji animirani dugometražni film|alt=Photo of Phil Lord in 2013]]
[right|thumb|150px|[Phil Lord and Christopher Miller|Christopher Miller, Jedan od dobitnika Oscara za najbolji animirani dugometražni film|alt=Photo of Christopher Miller in 2013]]
[right|thumb|150px|[Jaime Ray Newman, Jedan od dobitnika Oscara za najbolji kratki igrani film|alt=Photo of Jaime Ray Newman in 2009]]
[right|thumb|150px|[Domee Shi, Jedna od dobitnika Oscara za najbolji animirani kratki film|alt=Photo of Domee Shi in 2018]]
[right|thumb|150px|[Lady Gaga, Jedna od dobitnika Oscara za najbolju originalnu pjesmu|alt=Photo of Lady Gaga in 2018]]
[right|thumb|150px|[Ruth E. Carter, Najbolja kostimografija|alt=Photo of Ruth E. Carter in 2018]]
[right|thumb|150px|[John Ottman, Najbolja montaža|alt=Photo of John Ottman in 2011]]

### Filmovi s najviše nominacija i nagrada 
## Uručioci nagrada 
Sljedeće ličnosti, navedene po redoslijedu pojavljivanja, dodijelile su nagrade ili najavljivale nominirane:

## Izvođači 
Sljedeći pojedinci su izabrani da izvedu muzičke tačke:

## Informacije o ceremoniji 
Zbog pomiješanih ocjena posljednjih dviju ceremonija i smanjenja rejtinga (s prethodnom ceremonijom koja je imala najmanje gledalaca u historiji Oscara), producenti Michael De Luca i Jennifer Todd odbili su da produciraju ceremoniju za 2019. i zamijenili su ih Donna Gigliotti i Glenn Weiss. U augustu 2018. godine, Akademija je objavila planove da doda novu kategoriju *Oscar za popularni film*. Prijedlog je naišao na negativnu kritiku, budući da se nagrada fokusira na blokbaster filmove zabave što se smatralo ponižavajućim prema umjetničkim i drugim nekomercijalnim filmovima. Ta bi nagrada sugerirala da takvi filmovi nisu bili "popularni", i da bi to moglo umanjiti šansu za kritički uspješne filmove da budu nominirani i za najbolji film, kao što je slučaj sa filmom *Crni panter*, iako je Akademija izjavila da se jedan film može nominirati u obje kategorije. Akademija je narednog mjeseca objavila da će odgoditi novu kategoriju kako bi tražila dodatne informacije. Predsjednik Akademije John Bailey priznao je da je predložena kategorija trebala pomoći u poboljšanju gledanosti, i napomenuo je da koncept posebne nagrade za komercijalni film datira još od 1. dodjele "Oscara", koji su tada imali odvojene kategorije za "Najbolji film" i "Najbolji jedinstveni i umjetnički film".

U januaru 2019. godine, objavljeno je da su u sklopu nastojanja da se skrati ceremonija, samo dvije pjesme koje su kandidati za najbolju originalnu pjesmu (*All the Stars* i *Shallow*) će biti izvedene uživo. Nakon negativne reakcije publike i filmskih muzičara, uključujući Lin-Manuel Miranda i članove muzičkog ogranka, Akademija se povukla i najavila da će biti izvedeno svih pet pjesama (iako je * Variety * kasnije objavio da *All the Stars* neće biti izvedene zbog problema *logistike i tajminga* s izvođačima pjesama. Narednog mjeseca, Akademija je objavila da će nagrade za najbolju fotografiju, kratki igrani film, najbolju montažu, i šminku - biti prikazane  tokom reklama. Rekli su da će ove prezentacije biti prenošene kako bi gledaoci mogli da ih gledaju uživo na internetu, kao i da će se govori pobjedničkih kandidata kasnije ponoviti na ceremoniji. Odluka je naišla na burnu reakciju publike i filmskih stvaralaca uključujući: Guillermo del Toro, Christopher Nolan, Martin Scorsese, Quentin Tarantino, Damien Chazelle, Spike Lee, Joe Dante i Alfonso Cuarón (od kojih je posljednji bio nominovan i pobijedio u jednoj od gore navedenih kategorija). Četiri dana kasnije, Akademija je povukla odluku i najavila da će sve 24 kategorije biti predstavljene uživo.

### Odabir domaćina ceremonije 
90. dodjela "Oscara" 2018. godine imala je najnižu ocjenu svih vremena, sa 57.25 miliona gledalaca što je manje od polovine ukupnog broja gledalaca  70. dodjele "Oscara" iz 1998 godine. U oktobru 2018. godine, Akademija je zatražila da Dwayne Johnson bude domaćin 91. ceremonije, vjerujući da bi popularnost holivudskih najgledanijih glumaca pomogla da poveća gledanost ceremonije. Johnson je odmah počeo da planira ono što je on opisao kao šou "publike na prvom mjestu", ali nije mogao da promijeni svoj raspored snimanja filmova *Hobbs & Shaw* i neimenovani treći nastavak *Jumanji-a*.

4. decembra 2018. godine, Akademija je objavila da će Kevin Hart biti domaćin ceremonije. Hart je tada izjavio da mu je zaista čast i uzbuđenje što se od njega traži da bude domaćin Oscara. Kontroverza se pojavila kada su se njegove šale i komentari iz prošlosti, koje je iznio Hart, našli u anti-gej vijestima; Hart se 6. decembra povukao, rekavši da ne želi biti "smetnja" ceremoniji. Prethodni domaćini Oscara, kao što su Seth MacFarlane, Ellen DeGeneres, Neil Patrick Harris, Chris Rock, i Jimmy Kimmel nisu pokazali interes za ponudu. 9. januara 2019. godine, objavljeno je da Akademija planira da održi ceremoniju bez domaćina, a umjesto toga da izabrani predstavljači uvode segmente i pročitaju nagrade. Nije objavljen nijedan zamjenski domaćin i to je bila prva ceremonija bez imenovanog domaćina od 61. dodjele "Oscara" 1989. godine.

## *In memoriam* 
Godišnji segment *In memoriam* predstavio je predsjednik Akademije John Bailey s Gustavom Dudamelom, koji je dirigirao Losanđeleskom filharmonijom pri izvedbi kompozicije "Leaving Home", teme iz filma *Superman*, koju je komponirao John Williams.

* Susan Anspach – glumica
* Ermanno Olmi – režiser, scenarist
* Richard Greenberg – vizualni efekti
* John N. Carter – montažer
* John Morris – kompozitor
* Bernardo Bertolucci – režiser, scenarist
* Michel Legrand – kompozitor
* Margot Kidder – glumica
* Alixe Gordin – direktor kastinga
* Neil Simon – scenarist
* Richard H. Kline – snimatelj
* Vittorio Taviani – režiser, scenarist
* Elizabeth Sung – glumica
* Françoise Bonnot – montažer
* Burt Reynolds – glumac, režiser
* Kitty O'Neil – kaskaderka
* Pablo Ferro – grafički umjetnik
* Samuel Hadida – producent, distributer, izvršni producent
* Raymond Chow – producent, izvršni producent
* Pierre Rissient – selektor festivala, publicist, distributer, producent
* Anne V. Coates – montažerka
* Paul Bloch – publicist
* Shinobu Hashimoto – scenarist
* Richard Marks – montažer
* Stéphane Audran – glumica
* Robby Müller – snimatelj
* Craig Zadan – producent
* Barbara Harris – glumica
* Claude Lanzmann – dokumentarist, režiser
* Martin Bregman – producent, menadžer
* Nelson Pereira dos Santos – režiser
* Will Vinton – animator
* Miloš Forman – režiser
* Witold Sobociński – snimatelj
* Daniel C. Striepeke – šminker
* Penny Marshall – režiserka, producentica, glumica
* Isao Takahata – režiser animacije
* Stephen Vaughan – fotograf
* Stan Lee – crtač stripova, izvršni producent
* William Goldman – scenarist
* John M. Dwyer – scenograf
* Tab Hunter – glumac
* Yvonne Blake – kostimografkinja
* Nicolas Roeg – režiser, snimatelj
* James Karen – glumac
* Gregg Rudloff – mikser zvuka
* Gloria Katz – scenaristica, producentica
* Bruno Ganz – glumac
* Audrey Wells – scenaristica, režiserka
* Albert Finney – glumac

## Reference 
## Vanjski linkovi 
* Službeni sajt nagrada Akademije
* Službeni sajt AMPAS-a

Kategorija:2019. u Sjedinjenim Američkim Državama
Kategorija:Ceremonije dodjele Oscara
Kategorija:Filmske nagrade u 2018.